cyanic-selkie/wikianc huggingface dataset:
Strikking
Rundpinner
Rundpinner brukes til å strikke rundt og danner en sømløs tube. Når man skal strikke rundt legges det opp masker på en pinne på samme måte som når du strikker fram og tilbake, men i stedet for å snu strikketøyet og begynne på neste rad, strikkes raden sammen ved hjelp av rundpinnen slik at oppleggskanten danner en sirkel. Dette gjør at alle radene legger seg oppå hverandre, som en spiral. Rundpinner er to korte pinner som er forbundet med en wire, som regel av plast eller gummi. Det er lengden på wiren som avgjør hvor stor tube du kan strikke. Lengden på rundpinner varierer som regel mellom 40 og 80 centimeter. Hvis wiren er kortere enn 40 centimeter, vil det etter hvert bli vanskelig å håndtere pinnene. Til strikkearbeider som er mindre enn dette, bruker man derfor som regel strømpepinner.
Strømpepinner
Strømpepinner er sett på fem rette pinner som vanligvis er mellom 15 og 20 centimeter lange. I motsetning til vanlige rettpinner er strømpepinnene svakt spisset i begge ender. Når en strikker, er fire av de fem pinnene i bruk i strikketøyet (som om de utgjør en rundpinne) mens den femte brukes til å strikke med. Strømpepinner brukes som regel til å strikke mindre arbeider som for eksempel ermer, ullsokker, votter og barnetøy.
Garn
Garn kommer i utallige varianter og tilbyr et vell av muligheter. De aller fleste garn for strikking kommer i nøster. Hvert nøste blir solgt med et merke – en garnbanderol – som opplyser om fiberinnhold, vekt, hvor mange meter garn nøstet inneholder, strikkefasthet og vaskeinstrukser. Dessuten står der et todelt fargenummer, der første del er selve fargen, mens sluttsifrene markerer innfargingspartiet. Spesielt for naturstoffer, vil en kunne oppleve at to garnpartier, med nøyaktig samme råstoffvekt innfarget i samme veskemengde og fargestoff i samme kjele, og forøvrig behandlet likt, får nyanseforskjeller. Slike blir lett synlige som overganger på større strikkeplagg. Strikkere har derfor gjerne en avtale med butikken om å ha reservert litt ekstra garn i tilfelle behov.
Garntyper
Noen plantefibre som brukes til garn er lin, hamp, bomull, bambus, jute og fibre fra bananblader og soya. Vi bruker også fibre fra cellulose som kommer fra trær til å lage blant annet viskose. Syntetisk garn blir laget på fabrikker, ofte av plaststoffer. Av disse får vi garn som er laget av blant annet polyester og akryl.
Strikketeknikker og strikkemønstre
Hvordan legge opp masker
Hvor mange masker skal legges opp
Rette masker eller vrange masker
Hvor mange omganger skal man gjenta mønsteret
Hvordan lese diagrammer
Hvordan avslutte, og eventuelt montere plaget
Grunnleggende strikketeknikker viser hvordan man gjør dette, og ikke minst hvordan man leser strikkeoppskrifter.
Noen viktige elementer man bør tenke på før man begynner å strikke er:
Oppleggsmasker eller oppleggsmetoder
Avfelling
Glattstrikk på rettsiden
Glattstrikk på vrangsiden
Sluskestabel
Sluskestabel (fra engelsk: Slush pile) er en betegnelse på haugen av manuskripter sendt inn til forlag, aviser, magasiner eller til litteraturagenter, uten at redaktørene har bestilt disse. Den norske oversettelsen av termen er foreslått av skribent Silje Bekeng i Klassekampen, mandag 5. oktober 2009.
Skattejakt utenfor den litterære sirkel
Ofte lider slikt materiale den skjebne å bli liggende i bunker på redaktørenes skrivebord og samle støv, men i blant kan det være greit arbeid å sette forlagsassistenter og konsulenter til å gå gjennom for å se om det kan være noe å kaste bort tid, penger og trykksverte på. Skulle det mot formodning forekomme noe av interesse ser mer rutinerte redaktører på potensialet.
Det stikk motsatte er oppdragslitteratur, hvor forlagene selv kontakter forfattere og ber om at det skrives en bok innenfor et ønsket felt, stiller arbeidsstipendium til rådighet og setter tidsfrister. Slike ordninger er naturligvis langt mer vanlig innenfor faglitteraturen, mens lyrikk- og novellekonkurranser er virksomme måter å annonsere etter skjønnlitterære forfattere på. En annen arena er de mer eller mindre etablerte skriveskolene som ofte besøkes av skrivelystne av alle kategorier.
Imidlertid vil forlagene alltid være på jakt etter nye talenter, folk med spesiell livserfaring eller såkalt «uslepne diamanter», men det er aldri langt til de refuserte, miskjente forfatterspirene.
Leroy Chiao
Leroy Chiao (født 28. august 1960) er en tidligere amerikansk NASA-astronaut med fem romferder bak seg både med romfergen og i en Sojuz. Han har også et langvarig opphold på Den internasjonale romstasjonen under ISS Ekspedisjon 10 bak seg. Han har logget over 229 dager i verdensrommet totalt, og har gjennomført 6 romvandringer. Han pensjonerte seg som astronaut i 2001.
Hedersbevisninger
Blant andre:
Frederick Delius
Frederick Delius (Fritz Theodor Albert Delius) (født 29. januar 1862 i Bradford, England, død 10. juli 1934 i Grez-sur-Loing, Frankrike) var en britisk komponist med tyske aner. Ved siden av Ralph Vaughan Williams og Edward Elgar betraktes han som den mest markante britiske komponisten før annen verdenskrig.
Bakgrunn og virke
Delius' foreldre, Julius og Elise Pauline Delius flyttet fra Bielefeld i Tyskland til Bradford i England før Frederick ble født. Der etablerte de seg i ullbransjen.
Frederick tilbrakte mesteparten av livet i utlandet, og siden faren ikke var spesielt interessert i at Frederick skulle starte en karriere innen musikk, ble Frederick først sendt til Florida, USA, der han forsøkte seg på å dyrke appelsiner. Tross farens motvilje, studerte Frederick musikk mens han drev appelsinfarmen, og i 1888 flyttet han til Leipzig i Tyskland, der han fortsatte på musikkstudiene sine på konservatoriet. I Leipzig ble han i desember 1887 kjent med Grieg som aktivt bidro til at Delius kunne etablere seg som komponist.
Delius besøkte Norge først på 1880-tallet og ble etterhvert en ordentlig norgesvenn, som også kjente Johan Halvorsen og besøkte Edvard Munch i Åsgårdstrand såvel som Bjørnstjerne Bjørnson på Aulestad. Knut Hamsun besøkte Delius i 1879 på hytta hans i Ville d'Avray utenfor Paris der de fleste av Delius' venner var norske, spesielt nært stod fiolinisten Halfdan Jebe som var bror til Munchs venninne, malerinnen Tupsy Jebe.
Delius dirigerte selv da Kristiania Konsertforening i 1891 uroppførte hans Paa vidderne, inspirert av Henrik Ibsens dikt; og som fikk god mottakelse da det tre år etter ble fremført i Monte Carlo. Da han skrev musikk til Gunnar Heiberg sitt Folkeraadet (Christiania Theater, 18. oktober 1897) ble Delius jaget ut av sitt hotell av rasende nasjonalister, fordi Delius hadde flettet inn en mollstemt variant av Ja, vi elsker. Som svar til VG-journalist Christian Krohg, som ville vite om Delius hadde tenkt å håne nasjonalsangen, svarte Delius at han ikke interesserte seg for politikk. Mange somre tilbrakte han i Norge, og i 1912 komponerte han On Hearing the First Cuckoo in Spring 1912, etter en norsk folketone; samme tema som Grieg tok med i sine 19 norske folkeviser (opus 66) fra 1896. Til sist lot han (Delius, altså) oppføre Villa Høifagerli på Lesjaskog i Lesja i 1921 der han i 1923 hadde Percy Grainger som gjest. Sykdom gjorde at dette ble hans siste tur på hytta. Delius var blind og lam de siste seks årene av sitt liv.
Gimsøy kirke (Vågan)
Gimsøy kirke ligger på Sand på Gimsøya i Vågan kommune i Nordland. Kirka er ei langkirke i tre. Den ble innviet 18. oktober 1876 og har 300 plasser. Kirka er, som eneste i Norge, bardunert fast i bakken for å sikre mot sterke vindkast fra fjellet. Kirka ble reparert etter storm i 1887 og 1906, og også reparert i 1954–55. Kirke på Gimsøy er første gang nevnt av Aslak Bolt i 1432, og dagens kirke er i alle fall den tredje på øya, om ikke den fjerde. Fram til år 1800 var Vinje kirkested, men det året ble det besluttet å flytte kirkestedet til Gimsøysand.
I 2014 ble det gjort en rekke utbedringer på Gimsøy kirke. Det ble finansiert gjennom testamentet til en kvinne fra Brenna som døde i Mo i Rana uten livsarvinger. Selv om Brenna hører til Strauman kirke, så gjorde bygda ikke det da denne kvinnen vokste opp. Strauman-området var en del av Gimsøy menighet frem til Strauman kirke ble vigslet 1984. Kvinnen ble døpt og konfirmert i Gimsøy kirke og testamenterte hele arven sin til kirken. Det førte til at menighetsrådet fikk midler til å gjøre en rekke nødvendige utbedringer som først og fremst bedret brannsikkerheten i kirken. Det elektriske anlegget ble oppgradert og det ble installert moderne sikringsskap med automatsikringer og jordfeilbrytere. Ovner ble erstattet med varmepumper for oppvarming og et moderne brannvarslingssystem ble installert i hele kirken. I tillegg ble hele kirken malt utvendig og det ble gjort utbedringer av uteområdet.
Steinvender
Steinvender eller steindreier (Arenaria interpres) er en fjæretilknyttet fugleart i snipefamilien. Den særpreges av sitt korte nebb.
Inndeling
Inndelingen følger HBW Alive og er i henhold til Piersma & Bonan (2019).
Daviot
Daviot er en landsby og et verdslig sogn i Aberdeenshire i Skottland.
Stedet har en av de best bevarte neolittiske steinsirkler i det nordøstlige Skottland. Den består av ti stående steiner og en liggende.
Det første prosjektet for genetisk modifiserte planter har tilhold i Daviot.
Schlumberger har en dumpplass for eksplosiver rett ved landsbyen.
Flekksnipe
Flekksnipe (Actitis macularius) er en monotypisk langdistansetrekkfugl i snipefamilien (Scolopacidae) og inngår i slekten Actitis, som én av kun to arter.
Taksonomi
Tidligere har arten blitt regnet som konspesifikk med strandsnipe (A. hypoleucos). Noen autoriteter anerkjenner to underarter; ssp. rava vest for nominatformen, men forskjellene er kliniske og ganske ubetydelige. Arten regnes derfor av de fleste som monotypisk. I Skottland har man registrert hybridisering mellom flekksnipe og strandsnipa (A. hypoleucos).
Biologi
Arten blir cirka 18–20 cm lang og veier typisk cirka 34–50 g; vingespennet utgjør cirka 37–40 cm. Hunnen blir cirka 20–25 % større (43–50 g) enn hannen 34–41 g. Fjærdrakten er mørk grønn-brun på oversiden og gråhvit til hvit med mørke flekker på undersiden i hekketiden. Utenfor hekketiden forsvinner flekkene og fargen blir mer grågrønn på oversiden.
Flekksnipa hekker i det nordlige Nord-Amerika og overvintrer sør for hekkeområdene, inkludert i det sørlige USA, Mellom-Amerika og i Sør-Amerika. Den er også en relativt hyppig gjest i det vestligste Europa, spesielt på de britiske øyene. Arten er også observert flere ganger i Norge, blant annet ett ganske nylig tilfelle (2018) ved Stave vest for Farsund og ett nylig tilfelle (2020) på Kirkøy i Hvaler kommune i Østfold.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Hortus Botanicus (Leiden)
Hortus Botanicus i Leiden er Nederlands eldste botaniske hage og en av de eldste i verden, opprettet i 1590. Den er lokalisert til den sørvestlige delen av byens historiske senter, mellom akademibygningen og Leiden observatorie. Tidlige eksemplarer av tulipaner fra Det osmanske rike ble dyrket frem i Leiden og ble raskt en populær plante i Europa.
Historie
I 1587 søkte det nylig opprettede Universitetet i Leiden om byborgernes tillatelse til å opprette et hortus academicus (latin for botanisk have) bak akademibygningen, til fordel for medisinstudentene. Tillatelse ble gitt i 1590 og som prefekt ble den kjente botanikeren Carolus Clusius (1526–1609) ansatt, han ankom Leiden i 1593. Clusius' kunnskaper, renomme og internasjonale kontakte tillot han å etablere en svært omfattende plantesamling.
Han oppfordret også Det nederlandske ostindiske kompani å samle planter og tørkede eksemplarer av planter. Den opprinnelige hagen som Clusius anla var liten, om lag 35 ganger 40 meter, men hadde over 1000 ulike planter.
Samling av tropiske planter (fra Ostindia) og sub-tropiske (fra Kappkolonien) fortsatte under Clusius' etterfølgere. Spesielt Herman Boerhaave (1668–1738, prefekt fra 1709 til 1730) bidro sterkt til den botaniske hagens renomme med hans arbeide med å utvide samlingene og publisering av kataloger over plantene der.
Et annet stort bidrag til samlingene ble gitt av Philipp Franz von Siebold, en tysk lege som tjenestegjorde i Deshima (Japan) for Det nederlandske ostindiske kompani. Han samlet mange ulike planter og andre objekter fra hele Japan og sendte de til Leiden.
De første drivhusene ble bygget i andre halvdel av 1700-tallet, det monumentale orangeriet (drivhus for sitrusfrukter) ble bygget i årene 1740–1744. Haven ble utvidet i 1736 av Adriaan van Royen og Carl von Linné og i 1817 av Theodor Friedrich Ludwig Nees von Esenbeck og Sebald Justinus Brugmans.
Fylkesvei 354 (Akershus)
Fylkesvei 354 i Akershus gikk mellom Thurmanskog og Vallerud og mellom Sørli og Haneborg i Lørenskog.
Traséer: Thurmannskog – Vallerud (1,3 km), Sørli – Knatten (1,0 km), Knatten – Haneborg (1,5 km)
2019 ble veien erstattet av fylkesvei 1520, fylkesvei 1521 og fylkesvei 1523.
Tørrfiskmøll
Tørrfiskmøll (Tinea pallescentella) er en liten sommerfugl som hører til familien ekte møll (Tineidae). Hos oss kan denne arten forekomme på lagrede, tørre matvarer, dens naturlige levested er trolig gamle fuglereir.
Utseende
En middelsstor (vingespenn 14-22 millimeter), lyst gråbrun møll. Antennene er trådformede og nesten så lange som forvingene. Hodet, forkroppen og forvingene er lyst gråbrune, forvingene med diffuse, mørkere flekker. Arten er ganske lik flere andre arter i slekten Tinea. Bakvingene er blekt gråbrune. Larven er hvit med mørkbrunt hode som er mørkere i kanten, nakkeplaten er rødbrun.
Utbredelse
Som for mange andre arter som følger mennesker er det også for denne arten usikkert hvor den egentlig hører hjemme. Muligens stammer den fra Patagonia. I dag er den utbredt, men ikke vanlig, i Nord-Amerika og Europa, og forekommer også på New Zealand. I Norge er den funnet noen få ganger i havneområder i Rogaland.
Papiss Cissé
Papiss Demba Cisse (født 3. juni 1985) er en senegalesisk fotballspiller som spiller for den franske klubben Amiens SC.
Han har tidligere spilt for AS Douanes, Metz, Cherbourg, Chateauroux,Freiburg og Newcastle United. Cissé spiller som spiss. Cissé har rekorden som den mest scorende afrikanske spilleren i Bundesligaen for en sesong med 22 mål i 2010-2011 sesongen. Samme sesong fikk Cissè EFFIFU prisen som den mest effektive spissen i ligaen.
Runar Heltne
Runar Heltne (født 21. april 1980) er en norsk friidrettsutøver (tikamp) som konkurrerer for IK Tjalve.
Heltnes personlige rekorder er 8,048 poeng i tikamp fra 2008 og 5,503 poeng i syvkamp fra 2009.
Han er gift med den rumenske kulestøteren Anca Heltne.
Bæltbåd
Bæltbåd er en dansk seilbåt som den eldste av de danske fiskebåttyper fra 1800-tallet til sildefiskeriet. Den skilte seg fra de andre fiskebåtene i Danmark ved å være plattgattet med et stort, flatt hjerteformet akterspeil tross samme utseende som en elegant klinkbygget halvdekksbåt.
Bæltbåd
Som betegnelsen på den eldre båttypen tyder på, fantes disse såkalte bæltbåder i Storebælt mellom de danske øyene Fyn, Sjælland, Langeland og Lolland. Ved århundreskiftet inn i 1900-tallet var bæltbådene fremdeles den vanligste fiskebåten i det sydlige Storebælt, også tatt i bruk som lastbåt og til fiske etter andre fiskearter som makrell. Når det skulle «drives bælt» (etterårsfiskeri), kom fiskere reisende fra de sydfynske og sydsjællandske øyer for å delta sammen med de lokale fiskere i Bæltet. Denne båttypens fordel ovenfor de andre båttyper lå i den tunge konstruksjonen som også gjorde disse egnet for frakt av stein eller grus om sommeren.
Som de fleste danske fiskebåtene har også bæltbåden én mast med stort seilareal. Den vanligste riggen for en bæltbåd er spriseil med toppseil og jager og klyver foran masten.
Som en halvdekksbåt har det et «lokk» akterut og forut med et åpent lasterom midtskips for garnet og fiskelasten. Under sildefisket ble drivgarn kastet ut i sjøen og deretter drev man fritt over lengre perioder, med den ene enden av trossen festet til båten. En av metodene ble kalt hankegarn, der ble garnet senket lengre ned i vannet med liner fra drivetrossen. Det ble først og fremst tatt i bruk om natten fra solnedgang til tidlig morgen. Besetningen på bæltbåden var på tre mann, ved skift var det vanlig for den tredje å hvile ut under halvdekket akterut.
Oppmåling av bæltbåden «Hejmdal»
Bæltbåden i dag
Etter første verdenskrig ble båttypen etter hvert sjelden på de danske farvannene. Den eldste fiskebåten som fremdeles eksisterte i Danmark, er bæltbåden «Dannebrog» sjøsatt i 1872, bygget i Skaboeshuse. Christian Nielsen som hadde foretatt oppmålinger av mange ulike båter over hele Danmark, oppmålte også en bæltbåd med speil, «Hejmdal» bygget i 1870 som hadde blitt brukt som mal for bygging av nyere bæltbåder.
Stefán Gíslason
Stefán Gíslason (født 15. mars 1980) er en islandsk fotballspiller, som for tiden spiller for Breiðablik. Som junior var han en periode i Arsenal, før han kom til Norge og Strømsgodset i 1999. Etter tre sesonger i Drammensklubben dro han videre til Østerrike, deretter hjem til Island.
Islendingen kom til Lyn fra Keflavik foran 2005–sesongen. I løpet av sine to og et halvt år i Lyn har Gislason spilt 80 obligatoriske kamper og scoret 14 mål for Lyn. Målene som han kanskje huskes best for, var vinnermålet mot Rosenborg i 2005, den sene utligningen mot Lillestrøm i 2006 og hans hat–trick hjemme mot Brann i 2007.
Sommeren 2007, et halvt år før kontrakten hans gikk ut, valgte han å skrive under for Brøndby.
I mars 2010 ble Gíslason hentet på lån til Viking FK, ettersom at skadesituasjonen på midtbanen gjorde situasjonen vanskelig for klubben.
I mars 2011 ble han hentet til Lillestrøm SK.
RPGamer
RPGamer har også flere spalter med innhold skrevet av lesere som fokuserer på blant annet spillomtaler, remikset musikk, artikler, fiksjon, skrivebordsbakgrunner og en ukentlig spalte med spørsmål og svar. Lesere kan også delta via forumet, IRC og avstemninger.
Historie
RPGamer ble grunnlagt i april 1994 av Andrew Vestal med navnet UnOfficial SquareSoft HomePage (UOSSHP) og det var en side om Squares spill. I midten av 1997 skiftet den navn til Square.Net og befant seg på Squares egen nettjener. I slutten av 1997 la Vestal ned siden på grunn av store mengder spam og fordi Square fant ut at siden var på deres tjenere. De reagerte med å slette den.
Gunnar Martinsen
Gunnar Martinsen (1916–1994) var en norsk sanger, tenor, dirigent og sangpedagog.
RPGamer
Historie
Vestal ga innholdet til Mikel Tidwell som startet siden opp igjen som RPGamer 11. mars 1998. Den ble da utvidet til å også dekke rollespill fra alle utviklere.
Gunnar Martinsen
Utdannelse
Gunnar Martinsen studerte hos blant annet K. Aagaard Østvig i Oslo og hos den danske tenorsangeren Aksel Schiøtz i København samt Torrelli i Paris.
Karriere
Martinsen debuterte i Oslo i 1949, og var lærer ved Musikkonservatoriet i Oslo fra 1957 og på Huseby offentlige Blindeskole fra 1959. Han ble førsteamanuensis ved Norges musikkhøyskole fra 1973, og var i mange år leder for blant annet Drammens mannskor.
I en årrekke var han solist ved oppføringer av store pasjoner og oratorier i blant annet Oslo domkirke i over 20 år fra 1960-årene og frem til 1980-årene hvor han sammen med domorganist Rolf Karlsen og Oslo domkantori og musikere fra Filharmonien var solist i den årvisse Pasjon av Johann Sebastian Bach i Oslo domkirke. Oftest var det Bachs store Matteuspasjonen eller innimellom Bachs andre store pasjon Johannespasjonen som sto på programmet i helligdagene i påsken. Dette er to store verk som varer i over 3 timer og som er lidelsesfortellingen i Bibelens Det nye testamentet fortalt via resitativer (tenor) og arier og korpartier med orkester og instrumentalsolister.
Musikklærer
Gunnar Martinsen hadde en spesiell evne til å lære bort sin egenutviklede sangteknikk hvor avspenning var et vesentlig ledd i hans teknikk. Noe av det man spesielt la merke til når han sang selv var den meget begrensede åpning i munnen under fremførelsen av sangen og likevel hadde han en særegen og flott lyrisk tenorstemme som egnet seg spesielt godt til kirkemusikk.
Gunnar Martinsen er beskrevet som av «den eldre skole» og meget ærlig i sin bedømming av elever, og var vesentlig strengere mot elever som var kommet inn på høyskolen enn de elever som var privatister. Dette gjorde nok at han fikk noen elever som ikke likte hans ærlige bedømming av sin egen ferdighet og fremgang.
Fisking i Valdres (sang)
«Fisking i Valdres» er en sang fra 1988 av Viggo Sandvik, daværende medlem i Vazelina Bilopphøggers.
Musikkvideoen til sangen ble ofte sendt på NRK Fjernsynet i en periode rundt 1990. Mannen (Viggo Sandvik) vil dra på fisketur i Valdres, mens kona (Hege Schøyen) vil hindre ham i dette, ettersom hun er overbevist om at mannen ikke drar for å fiske, iallfall ikke etter fisk – derimot for å ha utenomekteskapelig moro. Hun fremholder bl.a. at naboene hadde sett ham elge seg inn på damene på gammeldansen på Fagernes. Det viser seg også at mannen – angivelig en villmarkens sønn – har kjøpt med seg fisk (seipanetter fra Dokka) for å ta med på fisketuren. Kona finner også lange, krøllete hår i bilen. Alt dette styrker hennes mistanke om utroskap. Mannen forklarer riktignok fiskestykkene med at han må ha mat i tilfelle han ikke får fisk i Valdres, mens hårene angivelig skyldes at ekspeditrisen på Dokka røyter – men han blir ikke trodd. Og sportsfiskeren får streng beskjed om å bli hjemme for å feire sin egen fødselsdag.
B-siden på singelen, «Halvfull på øl», er en coverversjon av Louis Armstrongs «What a Wonderful World». Begge sangene finnes på albumet Fisking i Valdres.
Øvelser under Sommer-OL 1976
Øvelser under Sommer-OL 1976
Marie Knutsen
Marie Lindebø Knutsen (født 31. august 1982 i Trondheim) er en norsk psykolog og tidligere fotballspiller med landslagserfaring fra VM og OL.
Karriere
Marie Knutsen begynte sin Toppserie-erfaring i Byåsen, der hun ble i de to første sesongene av lagets tresesongers sammenhengende toppseriespill. I 2002 begynte imidlertid Marie Knutsen i Trondheims-Ørn, men satt for det meste på benken. Som resultat av dette flyttet hun over til Kattem, og spilte sammen med søster Guro laget opp til Toppserien, der de debuterte i 2005. I 2005 debuterte også Marie Knutsen på landslaget, i en kamp mot Frankrike. Imidlertid skal Marie Knutsen ha fått tilbakemelding fra landslagsledelsen at for hennes landslagskarriere hadde det vært en fordel om hun spilte i Toppserien, og dermed forlot Marie Knutsen Kattem da de rykket ned samme år. Marie Knutsen endte opp i Røa, og hun ble en øyeblikkelig suksess. Allerede i hennes første år kom hun til finalen i cupen, der hun, søsteren Guro og resten av Røa slo Asker. Deretter vant hun serien i 2007 og både serien og cupen i 2008.
På landslaget gikk det i utgangspunktet bra til og med VM i 2007. Under OL i Beijing spilte Marie Knutsen samtlige kamper, på tross av at hun fikk et nesebrudd i kampen mot Japan. Marie Knutsen var også med på den siste EM-kvalifiseringskampen mot Russland, men det var hennes foreløpige siste. Den 21. oktober 2008 skapte Marie Knutsen og fire andre Røaspillere – Marit Fiane Christensen, Guro Knutsen, Lene Mykjåland og Siri Nordby – overskrifter da de sendte ut et presseskriv der de erklærte seg ferdig med landslaget inntil videre på grunn av problemer med landslagsledelsen. Presseskrivet nevnte aldri landslagstrener Bjarne Berntsen ved navn, men det var forstått at han og hans håndtering av landslaget var vesentlig i deres avgjørelse om å trekke seg fra landslaget. Landslagsavslaget, som hyppig ble omtalt som en boikott i pressen, skapte stor mediaoppmerksomhet, langt mer enn noe annet det året. Det ble arrangert et improvisert møte den 28. oktober mellom Berntsen og de fem utbryterne, men ettersom Norges fotballforbund ikke stilte på møtet, ble møtet resultatløst.
To uker etter landslagsnekten spilte Marie Knutsen og resten av landslagsnekterne cupfinale mot Team Strømmen. Knutsen scoret det tredje målet til Røa, som langt på vei avgjorde kampen. De to andre målene ble også scoret av landslagsnektere – Siri Nordby og Marit Fiane Christensen. Marie Knutsens landslagsavskjed kan ha hengt sammen med at hun vurderte å gi seg etter 2008-sesongen. Imidlertid bestemte Marie Knutsen seg for å fortsette også i 2009. I januar 2010 sa Knutsen i et intervju med NRK at hun var gravid og ikke kom til å spille fotball det året. Hun verken bekreftet eller avkreftet at hun kom til å spille fotball igjen etter fødselen.
I sommeren 2012, etter å ha vært i New York i to og et halvt år, kom imidlertid Marie Knutsen tilbake, og hun debuterte mot gamleklubben Kattem for Røa den 22. september 2012.
I tillegg til å være fotballspiller, er Marie Knutsen psykologistudent (stipendiat) ved Psykologisk institutt (UiO). Hun har en Cand.psychol. fra 2013 fra samme sted.
Vocation
Vocation er et svensk jazzvokalensemble, som ble dannet i 2000. Musikken deres framføres ofte a cappella, men også akkompagnert av instrumenter; en kvartett eller et storband. Vocation mottok i 2002 prisen the Choice of the Audience Award ved den internasjonale festivalen Vocal Group Festival i Tilburg i Nederland.
I 2005 åpnet Vocation jazzfestivalen Pescara Jazz i Italia, sammen blant annet Al Jarreau, samme år deltok de også i Monica Zetterlunds store minnekonsert sammen Povel Ramel.
Ved Povel Ramels hyllingskonsert i 2007 opptrådte de sammen Mikael Ramel, Manfred Krug, Stephan Lundin, og Monica Dominique.
Skeie (Bergen)
Skeie er en grunnkrets og et boligområde i Ytrebygda bydel i Bergen kommune. Her ligger også Skeie skole, Fana stadion og Fana golfklubb. 1 680 innbyggere (2009).
Texas’ flagg
Texas' flagg består av et blått vertikalt felt med en bredde som utgjør en tredjedel av flaggets lengde og to like horisontale felt, det øvre hvitt og den nedre rødt med en lengde av to tredjedeler av flaggets lengde. Midt i det blå feltet står en hvit stjerne med fem spisser. Stjernen, som har en av spissen pekende oppad, er plassert i en imaginær sirkel med en diameter som skal være tre fjerdedeler av det blå feltet. De røde og blå fargene skal være de samme som i USAs flagg. Flagget er i størrelsesforhold 2:3.
Flagget er kjent som «Lone Star Flag» og har gitt Texas tilnavnet «Lone Star State». Flagget ble introdusert 28. desember 1838 i Republikken Texas kongress av senator William H. Wharton. De ble antatt 24. januar 1839 som Republikken Texas' nasjonalflagg. Da Texas ble USAs 28. delstat 29. desember 1845 ble det delstatsflagg.
Drumoak
Drumoak er en landsby i Aberdeenshire i Skottland. Den ligger mellom Peterculter og Banchory, og like ved elven Dee.
Siden slutten av 1900-tallet har flere boligområder blitt utbygget i landsbyen, og innbyggertallet har således vært i jevn vekst. Per 2006 bodde det 810 mennesker i landsbyen. Det er en økning på få år siden 2001 da det var registrert 716 beboere.
Texas’ flagg
Texas' flagg likner på Chiles flagg.
Drumoak
Drumoak var fødestedet til matematikeren og astronomen James Gregory (1638–1675)
Hvithalesvømmesnipe
Hvithalesvømmesnipe (Steganopus tricolor) er en monotypisk art snipefamilien og eneste art i slekten Steganopus, som inngår i tribuset Phalaropodini i underfamilien Tringinae. Navnet henviser til den hvite buken og halefjærene. I motsettning til andre snipefugler er arten relativt jevnt farget over og underside med tydelig kontrast.
Inndeling
Inndelingen følger HBW Alive og er i henhold til Piersma & Bonan (2019), som i hovedsak følger studien av Gibson & Baker (2012) og klassifiseringen til Banks (2012).
Normann Aanesland
Gregers Normann Aanesland (født 28. juli 1933 i Birkenes, Aust-Agder, død 30. oktober 2021 i Ås) var en norsk professor i landbruksøkonomi ved Universitetet for miljø- og biovitenskap.
Aanesland er særlig kjent for forskning på virkningene av ulike sider ved norsk landbrukspolitikk og norsk landbruks- og konsesjonslovgivning. Han utga flere bøker og forskningsrapporter. To av rapportene konkluderte med at boplikten virket mot sin hensikt. Han utfordret også landbrukssamvirket med konklusjoner om at monopoler og tilskuddsordninger hindret kreativitet og «entreprenør-ånd» i landbruket. Hans synspunkter samsvarer på flere områder med teoriene og synspunktene til de liberalistiske økonomene Milton Friedman og Frederic Bastiat.
Bakgrunn
Han var fra gården Aanesland i Birkenes (tidligere Vegusdal) kommune. Gården ligger ca. 2 mil nord for Birkeland sentrum. Han var det eldste av fem søsken etter gårdbruker Are Aanesland (1904–1973) og Guro (f. Løland; 1906–1994). Han giftet seg i 1961 med agronom Elisabeth Ella Broch (1937–1992). De fikk tre sønner: Steinar Broch (f. 1962), Audun (f. 1964) og Kjetil (f. 1979).
Konkylien
Dette er en kriminalroman av Sandemo hvor handlingen er lagt til Sri Lanka. Hovedpersonen Signe, får sitt livs sjokk når hun får vite at hennes onkel er drept, hennes eneste slektning. Det blir fort mistanke om spionasje, og økonomiske kriminalitet, grunnet onkelens status i samfunnet. Signe blir bedt om å bistå politiet med etterforskningen, og ferden bringer henne og politikommissær Harald Elden til Sri Lanka, hvor morderen har reist. Etterhvert utvikler det seg et dypt vennskap mellom disse to. I enkelte utgaver av denne romanen, har hovedpersonene navnene Sara og Haftor. Boken er utgitt som nr 4 i serien Margit Sandemos beste føljetonger.
Jan Karafiát
Jan Karafiát er navnet til flere personer:
Overklokking
Overklokking (fra engelsk overclocking) er å omstille en elektronisk komponent til å kjøre på en høyere klokkehastighet (klokkefrekvens) enn det produsenten bygde den for, eller som ble oppgitt av produsenten (nominell klokkefrekvens). Hensikten er gjerne å øke ytelsen. Prosessorer i PC-er og skjermkort er blant komponenter som ofte overklokkes. Noen ganger må spenningen økes (overvolting) for å holde systemet stabilt. De fleste overklokkingsmetoder øker strømforbruk og varmeavgivning, herav også behovet for kjøling.
Strandsnipe
Strandsnipe (Actitis hypoleucos) er en monotypisk langdistansetrekkfugl i snipefamilien (Scolopacidae). Arten inngår i slekten Actitis, som kun teller to arter av ganske kortlemmede vadefugler. I Norge kan den lokalt også gå under flere andre navn, som fiskelite, laksetite, stranderle, strandvekke, tittivil, og åpip. Et særlig karaktertrekk hos arten er den vippende eller nærmest gyngende bakparten. Arten hekker over store deler av Eurasia og overvintrer hovedsakelig i Afrika, i det sørlige Asia og Australasia. Både i den internasjonale IUCNs rødliste og i den nasjonale Artsdatabanken er den oppført som livskraftig.
Overklokking
Omvendt brukes av og til underklokking. Dette reduserer varmeeutviklingen, kjølebehovet og støyen fra kjøleanlegget og øker driftstiden i batteridrevne systemer, for eksempel bærbare PC-er. Ofte forringes ytelsen svært lite.
Oversikt
Meningen med å overklokke er å øke arbeidshastigheten til en gitt komponent. Avveiningene er som regel et høyere strømforbruk og mer lyd fra eventuelle vifter, samt at systemet kan bli ustabilt hvis komponenten blir overklokket for mye. Man risikerer også skade på komponenter på grunn av høyere spenning og mer varme enn komponenten var designet for. I ekstreme tilfeller trengs komplekse avkjølingssyetemer, for eksempel vannkjøling.
Strandsnipe
Biologi
Strandsnipe blir cirka 19–21 cm lang og veier typisk 33–93 g. Vingespennet er cirka 38–41 cm. Hunnen blir marginalt større enn hannen. Strandsnipa er ganske en liten snipe og har relativt korte nedre ekstremiteter. Overdelen av fjærdrakten er grønnaktig brun, mens underdelen er hvit med mørke laterale brystflekker. Nebbet er rett, spisst og halvlangt. I forlengelsen av nebbet renner det ei mørk stripe gjennom øyet og bakover mot nakken på fuglen. De mørke øynene er omkranset av en blek øyering. Issen er noe mørkere enn resten oversiden. Framhalsen og overbrystet er spraglete, og den hvite undersiden går opp langs siden av brystet bak den spraglete brystflekken. Vingene har mørk overgump og hvite vingebånd, som blir tydelige når fuglene flyr.
Overklokking
Oversikt
Omvendt kan underklokking senke ytelsen, men samtidig (særlig hvis en også kan redusere spenningen) senke strømforbruk og varmeavgivning. Dermed reduseres kjølebehovet, slik at man kan tillate et system som lager mindre lyd. I noen tilfeller kan kjølevifte(r) sløyfes helt, og/eller en kan bruke et mindre kabinett (selv om små, vifteløse PC-er ikke nødvendigvis er underklokket . Underklokking kan også øke batteritiden på enheter hvor dette er relevant. Bærbare PC-er har gjerne styring av strømforbruket for å redusere dette ved batteridrift. Og hvis flaskehalsen i en PC utgjøres av for eksempel harddisken, reduseres ytelsen ofte svært lite (hvis noe) ved underklokking.
Strandsnipe
Biologi
Arten foretrekker marginer av vannmasser, for det meste elvebredder, helst med småstein, sand eller stein og flekker av tørre enger; også små dammer, innsjøbredder, skjermede kyster i hekketiden. Når hekkingen er over trekker fuglene ofte ut til kysten, der den trives i en rekke ulike habitat. I de franske Pyreneene har man registrert arten i høyder opp mot 1 720 moh, i Tyrkia opp mot 2 600 moh, men ellers har den blitt registrert helt opp mot 4 000 moh noen steder.
Strandsnipe utstøter en karakteristisk, intens sang, ofte med fire raskt etterfølgende toner, og har en karakteristisk og forsterket vippende eller gyngene bevegelse på bakpartiet når den blir stresset eller forsvarer territoriet. Hva dette gyngende bevegelsen er godt for vet man ikke, men den er et særtrekk for arten og pågår jevnt over hele tiden, om enn ikke like intenst. Føden består i hovedsak av insekter, leddormer, små frosker, rumpetroll og småfisk. Under trekkene åt spanske fugler mest tanglus, flerbørstemarker, amfipoder og biller. Fuglene gynger lett med bakkroppen når de går, og i flukt flyr de gjerne lavt over vannflaten med serier av pulserende vingeslag avløst av lynraske pauser.
Strandsnipe er som regel monogam, men polyandri skjer og kan være mer vanlig enn tidligere antatt. Hekketiden begynner gjerne i sent i april, men eggleggingen skjer som oftest i mai–juni. Arten hekker parvis solitært, i optimale habitat med en avstand på kun 60–70 m til andre par, men det er mer vanlig med omkring 600 m mellom parene. Redet legges gjerne til ei beskyttet grop i bakken, av og til også i kratt og trær, men bare sjelden i toppen av trær og av og til i kaninhuler. Reirplassen ligger nesten alltid nær vann. Hunnen legger kun én gang for sesongen, som regel 3–5 egg i løpet av 1–2 dager. Eggene inkuberes av begge kjønn og inkubasjonstiden er cirka 20–23 dager. Begge foreldrene sørger for avkommet, men hunnen drar som regel før ungene er fullt flygedyktige, etter cirka 22–28 dager.
Overklokking
Oversikt
Ytelsesfordelene ved overklokking varierer sterkt avhengig av programmet som blir brukt, og hvorvidt komponenten(e) som overklokkes påvirker systemets ytelse. Derfor blir oftest flere programmer testet for å vise virkningen.
Strandsnipe
Biologi
Strandsniper er trekkfugler, som kanskje er i stand til enkeltflyvninger på opptil 4 000 km om våren. Den europeiske populasjonen overvintrer hovedsakelig i Vest-Afrika. De voksne fuglene trekker sørover fra midten av juli–august, mens ungfuglene følger etter 3–4 uker senere. Trekket foregår om natten. Det er indikasjoner på at noen hunner drar tidligere enn hannene. Fuglene trekker enkeltvis eller i små grupper. Mange norske fugler flyr via Storbritannia, mens svenske fugler gjerne flyr via Vest-Tyskland og finske fugler via Øst-Tyskland. Indikasjoner fra Sentral-Europa antyder at sandsnipene har begynt høsttrekket gradvis litt tidligere i de senere tiårene. Mange umodne fugler blir i de nordlige overvintringskvarterene hele året. Vinterpopulasjonene i de sentrale, østlige og sørlige strøkene av Afrika hekker trolig for det meste i Russland.
Overklokking
Oversikt
Blant sluttbrukere forekommer overklokking særlig blant entusiaster og hobbyister, som regel for å bedre ytelsen uten å bruke mer penger på komponenter. Av og til overklokkes komponenter fordi produsentene overhodet ikke leverer ordinære komponenter med tilstrekkelig ytelse.
Strandsnipe
Inndeling
Inndelingen følger HBW Alive og er i henhold til Piersma & Bonan (2019),, som i hovedsak følger studien av Gibson & Baker (2012) og klassifiseringen til Banks (2012). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020).
Overklokking
Oversikt
Datamaskinkomponenter som kan overklokkes omfatter prosessoren, skjermkort og RAM. Prosessorer kan overklokkes ved å øke multipikatoren (klokkefaktoren = intern :ekstern klokkefrekvens). Flere andre komponenter kan også overklokkes ved å justere systemklokken. Økes klokkehastigheten for mye, vil komponentene etter hvert slutte å fungere riktig, og kan bli mindre pålitelige, selv om spenningsnivået har blitt økt til det maksimale trygge nivået. Det maksimale nivået en komponent kan bli overklokket bestemmes av når komponenten begynner å oppføre seg ustabilt.
Flere ting kan bestemme når en komponent begynner å oppføre seg ustabilt, blant annet prosessor-multiplikator, spenningsnivåer, temperatur og kjøling.
Betraktninger
Det er flere ting som må tas hensyn til når man overklokker. En av de viktigste er å passe på at komponenten som overklokkes har tilgang til tilstrekkelig spenning for å kunne operere riktig ved en høyere klokkehastighet, men samtidig ikke gir komponenten for mye spenning, siden dette kan permanent skade alle komponenter i systemet.
Kjøling
Alle elektroniske kretser lager varme som et resultat av strømmen som blir brukt. Mens klokkehastigheten og spenningen til en prosessor går opp, går også prosessorens varmeavgivning opp. Forholdet mellom klokkehastigheten og varmeavgivningen ved samme spenning er som regel lineær. Derimot finnes det en «vegg» hvor klokkehastigheten ikke kan økes mer uten at spenningen økes. Med høyere spenning øker prosessorens potensial. Men høyere spenning gir også økt strømforbruk og mer varmeutvikling; følgelig trengs mer kjøling for å unngå å skade komponentene. I tillegg begynner visse komponenter å yte verre i høyere temperaturer. Hovedkortet i en PC kan ha en alarm som varsler om fare for overopphetning, eller sørge for at systemet stanser for å forhindre varige skader.
Passiv kjøling
Standard kjølingssystemer er oftest designet for vanlig ikke-overklokket bruk, og overklokking kan kreve mer kjøling.
Prosessorer og andre strømkrevende komponenter har en eller annen form for kjøleribber. Effektive kjøleelementer bruker oftest kobber, siden det har svært høy termisk konduktivitet, men er dyrt. På den måten reduseres også behovet for aktiv kjøling, som blir mer påkrevet for overklokkede komponenter enn ellers. Aluminium blir brukt i billigere alternativer, siden det har også god termisk konduktivitet, men ikke like bra som kobber. Mange kjøleelementer bruker en blanding av begge metallene, for å få en balanse mellom kostnad og effektivitet.
Kjølevifter
De fleste PC-prosessorer har også aktiv kjøling, og dette er særlig påkrevet ved overklokking. Som regel brukes en vifte som plasseres oppå kjøleribbene. Størrelsen på viften påvirker støynivået, da en stor vifte gir mindre støy ved samme luftutveksling. Ulempen er at dette krever mer plass, og et større kabinett. Produsentene har i noen grad redusert dette problemet ved å lage vifter med flere blader. Også andre komponenter, særlig grafikkprosessorer på kraftige skjermkort, forsynes ofte med vifter.
Kjølesystemer for spesielt interesserte
For spesielle behov er kjølevifter utilstrekkelig, eller de støyer for mye hvis de skal gi tilstrekkelig kjøling. Støyen fra en vifte øker nemlig voldsomt når turtallet økes. Derfor finnes en rekke andre systemer. De er gjerne svært kostbare og krever mye plass.
Vannkjølingssystemer fjerner spillvarme via en radiator. Slike systemer er ofte veldig effektive, da vann har stor spesifikk varmekapasitet. De gir også betydelig mindre støy enn vifter med samme virkning. De brukes derfor ofte med prosessorer som genererer mye varme. Ulempen er at de er svært kostbar
I mer ekstreme systemer brukes faseovergang, det samme prinsippet som i et kjøleskap. Dette kan lede til prosessortemeraturer så lave som 0 °C, selv under høy belastning.
Kjølesystemer for verdensrekordforsøk
I de mest ekstreme overklokkingene, som verdensrekorddforsøk, brukes ofte tørris eller flytende nitrogen.
I juli 2006 gikk IBM og Georgia Institute of Technology sammen og annonserte en ny rekord i klokkehastigheten på en silisiumbasert krets (bare hastigheten på en transistor, ikke alle på prosessoren ), over 500 GHz, hvilket ble gjort ved å kjøle ned prosessoren til 4.5 K ved hjelp av flytende helium.
Rekorden for en hel prosessor er langt mer moderat. I 2010 forutsa Intel 10 GHz-prosrssorer i 2011, men de er uteblitt. Det forklares bl.a. med fysiske begrensninger. I stedet har prosessormakerne økt ytelsen med andre metoder, for eksempel å forsyne hver prosessor med flere kjerner. Per september 2015 er verdensrekorden for en PC-prosessor 8,79433 GHz. Dette ble gjort med en AMD FX-8350. , hvis høyeste ordinære hastighet var på 5,4 GHz Slike rekordforsøk blir ofte kalt «suicideruns» (på norsk: «selvmordsløp») fordi prosessorene blir stresset såpass hardt at de sjelden overlever mer enn ett forsøk.
Stabilitet og funksjonell testing
Siden en komponent som er overklokket arbeider utenfor vanlige spesifikasjoner, så kan den operere med feil, hvilket kan lede til ustabilitet i systemet. En annen risiko er at små, uoppdagete feil kan hope seg opp over tid, og etterhvert føre til tap av data. Slike feil er veldig vanskelige å oppdage, og ofte får programvaren skylden. Å overklokke kan permanent skade komponenter, også de som ikke er overklokket.
En studie fra 2011 viste at overklokkede forbrukersystemer kunne krasje fra fire til 20 ganger mer enn side ikke-overklokkede motstykker.
Generelt sett mener overklokkere at man kan teste et system for å forsikre at systemet er stabilt og fungerer slik som det skal. Selv om det finnes mange stresstest-programmer tilgjengelig for å teste overklokkede komponenter, så er det så godt som umulig for et individ å 100 % garantere at et system fungerer nøyaktig som det skal.
Ofte stresstestes overklokkede komponenter for å sikre stabil bruk. Til det brukes programmer som får komponent(er) til jobbe under maksimal belastning. Potensielle feil forårsaket av overklokkingen dukker dermed opp under testen (iallfall i teorien) og kan derfor fikses, og hvis ingen feil dukker opp, så kan komponenten bli dømt som stabil. Slike tester blir generelt mer pålitelige jo lenger de blir kjørt, så det er vanlig å kjøre testen i flere timer, noen ganger dager.
Fylkesvei 7430
Fylkesvei 7430 går mellom Åmnøyhamna og Engavågen i Meløy kommune. Veien er fastlandsforbindelsen til Grønøya og Åmnøya, og er 18,3 km lang.
Frem til 2019 hadde veien betegnelsen fylkesvei 464.
Kreis Bochum
Den 19. oktober 1875 erklærte innenriksministeren i Preussen at byen Bochum skulle være en selvstendig bykrets. Den 1. oktober 1876 ble byen utskilt fra kretsen som en selvstendig administrativ enhet. I 1899 ble byen Witten innlemmet i Kreis Bochum, og Bochum ble samtidig en kretsfri by. Byen Herne fulgte den 1. juli 1906.
Kreis Bochum ble oppløst i 1929.
Blåøyer
Blåøyer er en gruppe sølvsidefisker. Det vitenskapelige navnet Pseudomugilidae kommer av gresk pseudes, «falsk» og det latinske mugilis, «multe».
Åsa Gottmo
Åsa Gottmo (født 22. juni 1971) er en svensk profesjonell golfspiller som spilte på Ladies European Tour (LET), der hun fikk en seier.
To ganger var Gottmo blant de ti øverste på LETs pengeliste; i 2002 og 2004 kom hun på femteplass. Selv om 2004 var uten seire, hadde hun fire topp-fem-plasseringer.
AlbaNova
AlbaNova universitetscentrum - Stockholms centrum för fysik, astronomi och bioteknik, er et bygningskompleks ved Albano i Stockholm. Det ble oppført for å huse Fysikcentrum, et tenkt samarbeid mellom fysikkinstitusjonene ved henholdsvis Stockholms universitet og Kungliga Tekniska högskolan. I 2001-02 het senteret bare Stockholms centrum för fysik, astronomi och bioteknik, forkortet SCFAB, men det byttet senere navn til AlbaNova.
Ettersom forskningsmidlene til fysikk ble redusert i tiden mellom prosjektering og ferdigstillelse, blant annet til fordel for bioteknikk, fikk senteret mer varierte bruksområder før innvielsen i 2001. I dag er fagene fysikk, astronomi, bioteknikk, bioinformatikk og strukturbiokjemi representerte i AlbaNova. Også Vetenskapens hus er lokalisert i her, og fra 2006 var også Nordita.
Aquaria Vattenmuseum
Aquaria Vattenmuseum er et levende museum med beliggenhet i Stockholm, med tropiske og nordiske vannmiljøer med levende regnskog, haier, mangroveskog og korallrev.Lokalene deles med Djurgårdslinjens vognhall.
AlbaNova
Prosjektet var forsinket i et og et halvt år på grunn av dets forventede innvirkning på Hagaparken og Nationalstadsparken, og er fortsatt kontroversielt, selv om byggeprosjektet anses for å være vellykket.
Deler av filmen Beck - Det siste vitnet er spilt inn her.
Sophia av Danmark
Sophie av Danmark (død ca. 1208) var en dansk prinsesse og grevinne av Orlamünde.
Hun var datter av kong Valdemar den store og Sophia av Minsk. I 1181 ble hun viet till Siegfried III von Weimar Orlamünde og fikk med ham syv barn, deriblant sønnen Albert.
Karl Robert Johansen
Karl Robert Johansen (født 30. august 1943 på Strendur) er en færøysk sjømann, fagforeningsleder og sosialdemokratisk politiker (Jv.). Han var medlem av det færøyske Lagtinget fra 1994 til 1996 og våren 1998.
Han er sønn av fisker Thomas Johansen og hustru Annebeth Frederiksberg på Strendur. Han er gift med Jóhanna Danielsen. Deres sønn er Artur Johansen, revisor og borgermester i Sjógv.
Johansen har vært sjømann i hele sitt yrkesliv. I 1977 ble han formann i arbeiderlaget i Sjógv (Sjóvar sókn), tilsluttet Føroya Arbeiðarafelag. Han var medlem av hovedstyret i Føroya Arbeiðarafelag fra 1981 til 1985 og fra 1994 til 1996.